**ΑΝΕΡΓΙΑ – ΣΧΕΔΙΑΓΡΑΜΜΑ**

**ΑΙΤΙΑ ΑΝΕΡΓΙΑΣ**

* Αστικοποίηση: συγκέντρωση τεράστιων πληθυσμιακών μαζών στα μεγάλα αστικά κέντρα, με αποτέλεσμα την αδυναμία απορρόφησης του εργατικού δυναμικού.
* Η εξέλιξη της τεχνολογίας: αυτοματοποίηση της παραγωγής, με αποτέλεσμα τον περιορισμό των θέσεων εργασίας. Οι μηχανές υποκαθιστούν τον άνθρωπο, αποδίδουν περισσότερο και αποτελεσματικότερα και οδηγούν στην κατάργηση ορισμένων παραδοσιακών χειρωνακτικών απασχολήσεων. Στη βιομηχανική παραγωγή η χρήση μηχανών έχει υποκαταστήσει πλήθος χειρωνακτών, όπως άλλωστε και η χρήση των ηλεκτρονικών υπολογιστών έχει καταστήσει περιττούς πολλούς υπαλλήλους της άλλοτε ακμάζουσας γραφειοκρατίας.
* Άνοιγμα οικονομικών συνόρων: το φαινόμενο της παγκοσμιοποίησης το οποίο επιταχύνει τη μεταφορά των επιχειρήσεων σε χώρες τις οποίες το εργατικό δυναμικό αμείβεται με χαμηλότερες αποδοχές.
* Η επιδίωξη μεγιστοποίησης του κέρδους οδηγεί τις επιχειρήσεις στη μείωση των θέσεων εργασίας.
* Ο ελλιπής επαγγελματικός προσανατολισμός: έχει ως αποτέλεσμα τη μαζική διεκδίκηση συγκεκριμένων πανεπιστημιακών σχολών, και κατόπιν συγκεκριμένων επαγγελμάτων, τη στιγμή που άλλες επαγγελματικές επιλογές ή επιλογές επαγγελματικής κατάρτισης απομένουν χωρίς ουσιαστική ζήτηση.
* Η οικονομική κρίση προκάλεσε τη μείωση του ανθρώπινου δυναμικού είτε με απολύσεις είτε με πάγωμα των προσλήψεων. όχι μόνο στον ιδιωτικό τομέα, αλλά ακόμη και στο δημόσιο,
* Τα κοινωνικά στερεότυπα: σε βάρος των τεχνικών επαγγελμάτων, προσανατολίζουν τους νέους σε επαγγέλματα κορεσμένα, με αποτέλεσμα τη διόγκωση της ανεργίας.

**ΤΡΟΠΟΙ ΑΝΤΙΜΕΤΩΠΙΣΗΣ**

* + Οργανωμένος επαγγελματικός προσανατολισμός: που θα στηρίζεται στις πραγματικές ανάγκες της οικονομίας μιας χώρας, θα παρέχει τεκμηριωμένες πληροφορίες για τις συνθήκες που επικρατούν στην αγορά εργασίας και θα προσανατολίζει τους νέους σε ειδικότητες τις οποίες έχει ανάγκη η αγορά.
  + Αναβάθμιση της τεχνικής εκπαίδευσης: προκειμένου οι νέοι να κατευθύνονται προς τα τεχνικά επαγγέλματα που είναι παραγωγικά για την οικονομία και προσφέρουν επαγγελματική αποκατάσταση.
  + Σύνδεση εκπαίδευσης και οικονομίας σύμφωνα με τις τεχνολογικές εξελίξεις.
  + Ανάπτυξη και αξιοποίηση προγραμμάτων επιμόρφωσης και κατάρτισης των ανέργων
  + Ενίσχυση και εκσυγχρονισμός της οικονομίας της χώρας: ώστε να ανταπεξέλθει στον οξύ παγκόσμιο ανταγωνισμό.
  + Υιοθέτηση και προώθηση νέων μορφών εργασίας: π.χ τηλεργασία, που δίνουν τη δυνατότητα επαγγελματικής δραστηριότητας σε κοινωνικές ομάδες (γυναίκες με αυξημένες οικογενειακές υποχρεώσεις, άτομα με ειδικές ανάγκες) οι οποίες δε μπορούν να εργαστούν στο πλαίσιο των παραδοσιακών συνθηκών εργασίας.
  + Μείωση του ορίου ηλικίας συνταξιοδότησης με σκοπό την απελευθέρωση εργασίας.
  + Κοινωνική ευαισθητοποίηση: μέσω εκδηλώσεων και πρωτοβουλιών και οικονομική στήριξη ανέργων.

ΠΗΓΗ: <http://tech-paralimni-amm.schools.ac.cy/data/uploads/Yli/2020/NeaEllinika2etos/Ergasia-Epaggelma-Anergia.pdf>